Από τις αρχές του περασμένου μήνα γνωρίζουμε τι φέρνει η έκδοση Chrome 71 στους υπολογιστές και τις φορητές συσκευές μας, αλλά με αφορμή το σημερινό λανσάρισμα για όλους τους χρήστες, είναι μια καλή ευκαιρία να θυμηθούμε γιατί είναι σημαντική η τελευταία έκδοση του web browser για το 2018.

Ο Chrome 71 αφαιρεί αυτόματα όλες τις διαφημίσεις των ιστοσελίδων που δεν συμμορφώνονται με τους κανονισμούς της Google για τις ιδιαίτερα ενοχλητικές διαφημίσεις, όπως pop-up παράθυρα, κρυμμένα side links κλπ. Η εταιρεία θα δίνει στους ιδιοκτήτες των ιστοσελίδων μια περίοδο 30 ημερών ούτως ώστε να τις αφαιρέσουν, αλλά σε περίπτωση που αγνοήσουν αυτή την προειδοποίηση, τότε ο Chrome θα μπλοκάρει αυτόματα όλες τις διαφημίσεις που τρέχουν στην ιστοσελίδα, αποκόπτωντας δηλαδή όλα τα διαφημιστικά έσοδα τους.

Παράλληλα, ο Chrome 71 φέρνει ακόμη μεγαλύτερο έλεγχο και γενικό μπλοκάρισμα των extensions που δεν έχουν πάρει άδεια από το Chrome Web Store. Ο λόγος είναι προφανής, καθώς παρατηρήθηκαν αρκετά extensions που άνοιξαν "κερκόπορτες" για τα δεδομένα των χρηστών.

Ο Chrome 71 είναι διαθέσιμος από σήμερα για Windows, Mac και Linux, ενώ σύντομα θα κυκλοφορήσει η έκδοση του για Android και Chrome OS.

[via]